Euroopa Kohtu (kaheksas koda) 1. märtsi 2022. aasta määrus –

K. M. (laeva kaptenile määratud karistused – II)

(kohtuasi C‑493/21) ( 1 )

Eelotsusetaotlus – Euroopa Kohtu kodukorra artikkel 99 – Ühine kalanduspoliitika – Määrus (EÜ) nr 1224/2009 – Kontrollisüsteem ühise kalanduspoliitika eeskirjade järgimise tagamiseks – Artikkel 89 – Meetmed eeskirjade täitmise tagamiseks – Artikkel 90 – Kriminaalkaristused – Proportsionaalsuse põhimõte – 11. veebruari 2021. aasta kohtuotsuse K. M. (laeva kaptenile määratud karistused) (C‑77/20, EU:C:2021:112) tõlgendamine

1. Kalandus – Ühine kalanduspoliitika – Kontrollimeetmed – Liikmesriikide kontrolli- ja karistamiskohustus – Sanktsioonid – Liikmesriikide kaalutlusõigus – Piirid – Proportsionaalsuse põhimõtte järgimine – Kohustus võtta arvesse iga juhtumi konkreetseid ja eriomaseid asjaolusid – Puudumine (Euroopa Liidu põhiõiguste harta, artikli 49 lõige 3; nõukogu määrus nr 1224/2009, põhjendus 39 ning artiklid 89 ja 90) (vt punktid 12–16)

2. Kalandus – Ühine kalanduspoliitika – Kontrollimeetmed – Liikmesriikide kontrolli- ja karistamiskohustus – Automaatsete sortimisseadmete kasutamine – Sanktsioonid – Trahvi määramine ning saagi ja keelatud või nõuetele mittevastavate püügivahendite kohustuslik konfiskeerimine – Lubatavus – Tingimused – Kontrollimine liikmesriigi kohtu poolt (Euroopa Liidu põhiõiguste harta, artikli 49 lõige 3; nõukogu määrus nr 850/98, artikli 32 lõige 1, ning määrus nr 1224/2009, põhjendus 39 ja artiklid 89 ja 90) (vt punktid 21, 22, 27 ja resolutsioon)

3. Eelotsuse küsimused – Euroopa Kohtu pädevus – Piirid – Liikmesriigi kohtu pädevus – Vaidluse asjaolude tuvastamine ja hindamine – Euroopa Kohtu tõlgendatud õigusnormide kohaldamine (ELTL artikkel 267) (vt punkt 24)

4. Euroopa Liidu õigus – Vahetu õigusmõju – Esimus – Liikmesriikide kohtute kohustused (vt punkt 25)

Resolutsioon

Nõukogu 20. novembri 2009. aasta määruse (EÜ) nr 1224/2009, millega luuakse ühenduse kontrollisüsteem ühise kalanduspoliitika eeskirjade järgimise tagamiseks, muudetakse määrusi (EÜ) nr 847/96, (EÜ) nr 2371/2002, (EÜ) nr 811/2004, (EÜ) nr 768/2005, (EÜ) nr 2115/2005, (EÜ) nr 2166/2005, (EÜ) nr 388/2006, (EÜ) nr 509/2007, (EÜ) nr 676/2007, (EÜ) nr 1098/2007, (EÜ) nr 1300/2008, (EÜ) nr 1342/2008 ning tunnistatakse kehtetuks määrused (EMÜ) nr 2847/93, (EÜ) nr 1627/94 ja (EÜ) nr 1966/2006, artikleid 89 ja 90 tuleb lähtuvalt Euroopa Liidu põhiõiguste harta artikli 49 lõikes 3 tunnustatud proportsionaalsuse põhimõttest tõlgendada nii, et riigisisesed kohtud peavad 11. veebruari 2021. aasta kohtuotsuses K. M. (laeva kaptenile määratud karistused) (C‑77/20, EU:C:2021:112) Euroopa Kohtu esitatud hindamiskriteeriume kohaldades hindama, kas puudutatud laeval leiduvate kogu saagi ja kõikide püügivahendite kohustuslik konfiskeerimine on toimepandud rikkumise, sh selle raskusega proportsionaalne, selleks et saavutada õiguspärane eesmärk, mida taotletakse nõukogu 30. märtsi 1998. aasta määruse (EÜ) nr 850/98 kalavarude kaitsest noorte mereorganismide kaitseks võetud tehniliste meetmete kaudu (muudetud Euroopa Parlamendi ja nõukogu 13. märtsi 2013. aasta määrusega (EL) nr 227/2013) artikli 32 lõikes 1 ette nähtud sortimisseadmete keeluga, ning olenevalt olukorrast analüüsima vajadust kohandada, varieerida või leevendada saagi ja püügivahendite konfiskeerimise otsuse ulatust.

( 1 ) ELT C 401, 4.10.2021.